cyanic-selkie/wikianc huggingface dataset:
ফিলিপাইন–হংকং সম্পর্ক
ফিলিপাইন–হংকং সম্পর্ক হল ফিলিপাইন এবং হংকং-এর বিশেষ প্রশাসনিক অঞ্চলের মধ্যে বিদ্যমান দ্বিপাক্ষিক সম্পর্ক। হংকং এর সাধারণ আইন অনুযায়ী গণপ্রজাতন্ত্রী চীনই হংকং-এর কূটনৈতিক এবং প্রতিরক্ষাবিষয়ক সকল কিছু পালন করবে। তবে হংকং উল্লেখযোগ্য স্বায়ত্তশাসন পেয়ে থাকে, এবং সার্বভৌম রাষ্ট্রসমূহের সাথে সম্পর্কস্থাপন ও "সঠিক ক্ষেত্রে" তা প্রয়োগও করতে পারে। দুই দেশের মধ্যকার সম্পর্ক ২০১০-এর ম্যানিলার জিম্মি ঘটনায় কিছুটা বিঘ্নিত হলেও ২০১৪ সালের এপ্রিল মাস থেকে তা আবার স্বাভাবিক হয়ে যায়।
ইতিহাস
চীনা ভূমিতে দেশটির কূটনৈতিক মিশনের অংশ হিসেবে হংকংয়ে ফিলিপাইনের একটি কনস্যুলেট জেনারেল ছিল। ১৯৪৭ সালের মার্চ মাসে কনস্যুলেট হিসেবে হংকংয়ে প্রথম ফিলিপিনো কূটনৈতিক মিশনের যাত্রা শুরু হয়। ১৯৫৮ সালে এটি কনস্যুলেট জেনারেলে উন্নীত হয়। ১লা জুলাই, ১৯৯৭ সালে যুক্তরাজ্য চীন থেকে হংকংয়ে সার্বভৌমত্ব স্থানান্তর করে। হংকং-এ কনস্যুলেট জেনারেলের কার্যক্রম পরিচালনা এবং তদারকি প্রসঙ্গে ১৯৯৬ সালের ২৬শে নভেম্বরেই ফিলিপাইন ও চীন একটি সম্মতিপত্রে স্বাক্ষর করে। কূটনৈতিক মিশনটি হংকং-এ ফিলিপাইনের নানাবিধ আগ্রহের কেন্দ্র হিসেবে সম্পর্ক পরিচালনা করে, বিশেষ করে হংকং-এর ক্রমবর্ধিষ্ণু ফিলিপিনো সম্প্রদায়ের জন্য।
২০১০-এর ম্যানিলার জিম্মি ঘটনার পর এ দুই দেশের মধ্যকার সম্পর্কে দাগ পড়ে। জিম্মি অবস্থায় হংকংয়ের অধিবাসীদের জীবনহানি ঘটে। হংকংয়ের নিরাপত্তা দপ্তর ঐ ঘটনার জেরে কালো তালিকাভুক্ত ফিলিপিনোদের উপর বহির্গামী ভ্রমণ সতর্কতা জারি করে। ২০১৩ সালে হংকং বিশ্ববিদ্যালয় বৈদেশিক সরকার ও জাতির উপর জণগনের অভিমত বিষয়ে এক জরিপ পরিচালনা করে। ফিলিপাইন সরকারের ক্ষেত্রে দেখা যায় যে ৮৬ শতাংশ ব্যক্তিই একে অপছন্দ করে, মাত্র ১ শতাংশই পছন্দ করেছে। আর ফিলিপাইনের অধিবাসীদের ক্ষেত্রে ৪১ শতাংশ ব্যক্তি পছন্দ আর ১১ শতাংশ ব্যক্তি অপছন্দ করেছে।
২০১৪ সালের এপ্রিল মাসে আলোচিত এ ঘটনার বিষয়ে সমঝোতার সম্মতি হওয়ায় হংকং এবং ফিলিপাইনের মধ্যকার সম্পর্ক আবারও স্বাভাবিক হয়ে ওঠে। ২৩ এপ্রিল, ২০১৪ সালে প্রকাশিত বিবৃতিতে উক্ত ঘটনার জন্য ফিলিপাইন "তীব্রভাবে দুঃখ প্রকাশ এবং গভীর সমবেদনা" জানায়। ম্যানিলার মেয়র জোসেফ এস্ট্রাডা এবং তার প্রতিনিধি ঘটনাটির স্বাভাবিকীকরণের উদ্দেশ্যে ২২শে এপ্রিল হংকং-এ যান। হংকং ফিলিপিনো কূটনীতিক এবং কর্মকর্তাদের জন্য বিনা ভিসায় যাতায়াতের সুযোগ পুনরায় চালু করে, যা ২০১৪ সালের জানুয়ারি মাসে বন্ধ করা হয়েছিল। ফিলিপিনোদের উপর জারি করা যাত্রা সতর্কতাও হংকং প্রত্যাহার করে নেয়।
হংকং-এর ফিলিপিনো
হংকং-এ প্রায় ১৪০,০০০ ফিলিপিনো রয়েছে। বাসিন্দাদের অধিকাংশই বৈদেশিক গৃহকর্মী হিসেবে কাজ করে থাকে।
বাত
বাত (Arthritis) (গ্রীক arthro - ,সন্ধি + –itis, প্রদাহ) হল মূলত অস্থিসন্ধির প্রদাহ যা এক বা একাধিক অস্থি সন্ধিকে আক্রান্ত করে। এটা শিল্পোন্নত দেশে ৫০-৫৫ বছর বা তদূর্ধ্ব বয়সের মানুষের অক্ষমতা মূল কারণ। বাত (আর্থ্রাইটিস) কথাটি ব্যাপক অর্থবহ এবং বহুদূর পর্যন্ত প্রসারিত। এটি একটিমাত্র রোগ নয় বরং একই পরিবারভুক্ত অনেকগুলো রোগের সমষ্টি। প্রায় ১০০টি বিভিন্ন ধরনের রোগ নিয়ে হয় বাতরোগ। এই রোগে প্রধানত অস্থিসন্ধি আক্রান্ত হলেও হাড়ের প্রদাহ, ক্ষয় রোগ, লিগামেন্ট ও টেন্ডনের ব্যথা, মাংসপেশীর ব্যথা,মেরুদণ্ডের প্রদাহ, ক্ষয়, আড়ষ্ঠতা এগুলোও বাতরোগের পর্যায়ে পরে।
প্রকারভেদ
নিম্নোলিখিত রোগগুলোই সাধারণত একত্রিত হয়ে বাতরোগ গঠিত হয়ঃ
এছাড়াও ঘাড়ের বাত(Stiff Neck), স্কন্ধবাত (Omalgia), পার্শ্ববাত (Pleurodynia) এগুলোও বাত রোগের আওতার মধ্যে পরে।
বাতব্যাধির কারণ ও ঝুকিসমূহ
বাতব্যাধির প্রকৃত কারণ উদ্ঘাটন অধিকাংশ ক্ষেত্রেই কষ্টসাধ্য। কেননা অনেকগুলো কারণে এই রোগসমূহের উদ্ভব হতে পারে। তবে নিম্নোক্ত কারণসমূহ বাত রোগের ঝুকি বাড়ায়ঃ
লক্ষণ ও উপসর্গ
যদিও বাত বিভিন্ন ধরনের হয়ে থাকে, সব বাত রোগের সাধারণ উপসর্গ হল বিভিন্ন মাত্রার ব্যথা, অস্থি-সন্ধির ফোলা, শক্ত হয়ে যাওয়া, আড়ষ্টতা এবং গিঁঠের চারপাশে স্থায়ী যন্ত্রণা। অন্যান্য উপসর্গসমূহ হলঃ
রোগতত্ত্ব
অস্থিসন্ধি (bone Joint) হল দুটি হাড়ের যুগ্ন অবস্থান। এটি দুই ধরনের হতে পারে।
শরীরের ভিতরের সচল অস্থিসন্ধিসমূহে যেমন হাত পায়ের আঙ্গুল,হাঁটু, কব্জি, গোড়ালি ইত্যাদিতে যে হাড়দ্বয় যুক্ত থাকে তাদের যুক্তপ্রান্তে তরুনাস্থি(Cartilage) থাকে। এই তরুনাস্থি হাড়দ্বয়ের সঞ্চালনজনিত ঘর্ষণ প্রতিহত করে। ফলে দৈনন্দিন জীবনে স্বাভাবিক অস্থিসন্ধি সঞ্চালন হয় বেদনাহীন। কোন কারণে তরুনাস্থির অবক্ষয় হলে তা অস্থিসন্ধির সঞ্চালনে যন্ত্রণা সৃষ্টি করে।
এই অস্থিসন্ধিগুলো আবার এক বিশেষ ধরনের ঝিল্লীদ্বারা আবৃত থাকে এবং অন্তঃস্থ অংশটি ঝিল্লীর রস বা সাইনোভিয়াতে পরিপূর্ণ থাকে। এই রস অস্থি, তরুনাস্থির পুষ্টি যোগায়। আর লিগামেন্ট মাংসপেশীর সাথে অস্থিগুলোকে সংযুক্ত করে। বাত রোগে এই ঝিল্লী, ঝিল্লীর রস, লিগামেন্টও বিভিন্নভাবে যেমন শরীরের প্রতিরক্ষা উপাদান, ভাইরাস, ব্যাকটেরিয়া ইত্যাদির দ্বারা আক্রান্ত হয়ে থাকে।
চিকিৎসা
অস্থিসংযোগ গ্রন্থি প্রদাহ (Osteoarthritis), সন্ধিবাত (Rheumatoid Arthritis) ও এঙ্কাইলোজিং স্পন্ডাইলাইটিস (Ankylosing Spondylitis) এর কোন প্রতিকার নেই। অন্যান্য বাতরোগে চিকিৎসা নির্ভর করে রোগের ধরনের উপর যার মধ্যে আছে ফিজিওথেরপি, জীবনধারন পদ্ধতির পরিবর্তন, ব্যায়াম, ওষুধ প্রয়োগ ইত্যাদি।
এসকল চিকিৎসা রোগের লক্ষণ ও উপসর্গের উন্নতি সাধনের সাথে সাথে রোগের বিস্তারকেও সীমিত করে। তাই বাতজ্বর বা বাতের কোন সংক্রমণ হলে দ্রুত চিকিৎসা নিতে হবে।
কুলকাঠী ইউনিয়ন
কুলকাঠী বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
কুলকাঠী ইউনিয়নের আয়তন ৪,৯৭৩ একর।
প্রশাসনিক কাঠামো
কুলকাঠী ইউনিয়ন নলছিটি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কুলকাঠী ইউনিয়নের মোট জনসংখ্যা ১৫,৭১৭ জন। এর মধ্যে পুরুষ ৭,৫৬৬ জন এবং মহিলা ৮,১৫১ জন। মোট পরিবার ৩,৩৮৯টি।
শিক্ষা
২০১১ সালের আদমশুমারি অনুযায়ী কুলকাঠী ইউনিয়নের সাক্ষরতার হার ৭১.৫%।
দেবী (হিন্দুধর্ম)
দেবী ঈশ্বরীর সংস্কৃত প্রতিশব্দ। এটি একটি স্ত্রীবাচক শব্দ যার পুরুষবাচক শব্দ দেব। দেবী সনাতন ধর্মের একটি সত্তা যা স্বর্গীয়, ঐশ্বরিক বা শ্রেষ্ঠত্বকে বুঝায়।
দেবীর ধারণা এবং আরাধনা পদ্ধতি খ্রিষ্টপূর্ব ২০০০ বছর পূর্বে রচিত বেদ গ্রন্থে উল্লিখিত থাকলেও, এইসব দেবীর কোন আকার বা চিত্র উল্লেখ নেই। সেসময় এই দেবীগণ কেন্দ্রীয় চরিত্ররূপে আবির্ভূত হননি। দেব দেবীর বিস্তার লাভ করে পৌরাণিক যুগে বিভিন্ন ধর্মীয় মহাকাব্য (পুরাণ) এর মাধ্যমে। লক্ষ্মী, সরস্বতী ও উমার মতো দেবীর পূজা আরম্ভ হয়েছে আধুনিক কালে। মধ্যযুগীয় পুরাণে দেব-দেবী ও তাদের বাণীসম্বলিত পৌরাণিক কাহিনী ও সাহিত্য বিস্তার লাভ করে। যেমন দেবী মহামায়া এসময় চিরসত্য ও পরম ক্ষমতার প্রতিভূরূপে আবির্ভূত হন এবং সনাতন ধর্মে শাক্ত মতবাদ প্রতিষ্ঠা করেন।
বিশ্বের প্রধান ধর্মসমূহের একটি হিসেবে সনাতন ধর্মে প্রাচীনকাল থেকে বর্তমান পর্যন্ত স্বর্গীয় নারীগণের দেবীরূপে অবস্থান বেশ পোক্ত। এমনকি শাক্ত ও শৈবমত মূলত দেবীকে কেন্দ্র করে চালিত হয়।
ব্যুৎপত্তি
বৈদিক সাহিত্যে সংস্কৃত শব্দ দেব ও দেবীর উল্লেখ পাওয়া যায়। দেব পুংলিঙ্গ এবং তার সংশ্লিষ্ট মেয়েলি সমতুল্য হলো দেবী। মনিয়ের উইলিয়ামস দেবীকে স্বর্গীয়, ঐশ্বরিক, পার্থিব শ্রেষ্ঠত্ব, মহিমান্বিত, জ্যোতির্ময় হিসেবে অবিহিত করেছেন। ব্যুৎপত্তিগতভাবে দেবী লাতিন dea ও গ্রিক thea এর সমগোত্রীয়। প্রয়োগার্থে সনাতন ধর্মে দেবী স্বর্গীয় মাতা হিসেবে বিবেচিত হয়। কখনও কখনও দেবী শব্দটি দেবিকা হিসেবে এবং দেব দেবতা হিসেবে ব্যবহৃত হয়।
ডগলাস হার্পার এর অর্থ জ্যোতির্ময় হিসেবে উল্লেখ করেছেন এবং একে গ্রিক divine ও লাতিন deus/deivos এর সমগোত্রীয় হিসেবে অবিহিত করেছেন।
ইতিহাস
ঋগ্বেদের বহুল পঠিত দেবী সূক্ত ১০/১২৫ শ্লোকটি ঘোষণা করে দেবী হলো মহাবিশ্বের অধ্যাত্মিক বাস্তবতা।
ঋগ্বেদে ছয় দেবী অদিতি, বাক, ভূমি, অরণ্যানী, রাত্রি ও উষার কথা উল্লেখ আছে। এছাড়া সরস্বতী, ভারতী, পৃথিবী, অগ্নায়ী, বরুণানী, অশ্বিনী, রোদসী, রাকাকে দেবী পদভিষিক্তা বলা হয়েছে। যাইহোক, দেবীগণ দেবতাদের ন্যায় খুব বেশি আলোচিত নন। বৈদিক যুগের শেষাংশে এবং বুদ্ধ যুগের পূর্বে দেবী লক্ষ্মীর উল্লেখ বৈদিক শ্রীসূক্তে আছে।। বৈদিক যুগেই সকল দেব-দেবীর বৈশিষ্ট্য চিত্রিত হলেও মূলত মধ্যযুগে এসে তারা একটিমাত্র সর্বশক্তিমান দেবীর প্রতিভাস হিসেবে চিত্রিত হন।
শাক্তমতে দেবীকে সর্বশক্তিমান হিসেবে বিবেচিত করা হয়। অন্যান্য সনাতন ধর্মীয় মতাদর্শেও দেবীগণ দেবতার শক্তি ও ক্ষমতাকে চিত্রিত করেন এবং একে অপরের পরিপূরক রূপে আবির্ভূত হন। যেমন বৈষ্ণব মতাদর্শে লক্ষ্মী ও বিষ্ণু এবং শৈব মতাদর্শে পার্বতী ও শিব পরস্পর স্রষ্টাশক্তি।
সনাতন ধর্মীয় গ্রন্থে দেবী-অনুপ্রাণিত দর্শনের অনেককিছু উপস্থাপন করা হয়, যেমন দেবী উপনিষদ উল্লেখ করে যে শক্তিপীঠ মূলত ব্রাহ্মণ, সে প্রাক্তি ও পৌরুষ থেকে উদ্ভূত, সুখ-দুঃখ, জন্ম-জন্মান্তর ও মহাবিশ্বের মূল। তিনি শিবের সৃজনশীল শক্তি, এবং এই বিষয়গুলি এছাড়াও ত্রিপুরা উপনিষদ, গুহ্যকালী উপনিষদ-এও পাওয়া যায়।
বিশ্বের প্রধান ধর্মগুলোর মধ্যে সনাতন ধর্মে দেবীর ধারণা ঐশ্বরিক, যার আদ্যিকাল থেকে শক্তিশালী উপস্থিতি ছিল।
পার্বতী
পার্বতী হিন্দুদের শক্তি, অসুর বিজয়, প্রেম, উর্বরতা ও ভক্তির দেবী। তিনি শিষ্টতা ও নম্রতার প্রতিরূপ,তিনি আদি পরাশক্তি দেবী। তার প্রত্যেকটি দিক ভিন্ন ভিন্ন নাম দিয়ে প্রকাশ করা হয়। "পার্বতী" শব্দের অর্থ "পর্বতের কন্যা"। পর্বতের রাজা হিমালয়ের কন্যা বলে তাকে পার্বতী বলা হয়। হিমালয় কন্যা হিসেবে তার অন্য নাম "শৈলজা", "অদ্রিজা", "নগজা", "শৈলপুত্রী", "হৈমবতী", "গিরিজা" বা "গিরিজাপুত্রী"। কখনও কখনও তাকে "পবিত্রা"ও বলা হয়। লক্ষ্মী ও সরস্বতীর সাথে পার্বতীকে একত্রে ত্রয়ীদেবী বলা হয়।
পার্বতী হলেন শিবের স্ত্রী এবং আদি পরাশক্তির । তিনি বিষ্ণুর ভগিনী কারণ দেবী পার্বতী বিষ্ণুর অনন্ত মায়ার স্বরূপ । তাঁর অনেক বৈশিষ্ট্য এবং দিক রয়েছে। তিনি হিন্দুধর্মে মাতৃদেবী এবং গণেশ ও কার্তিকের মা।
তাঁর শতাধিক নামের মধ্যে অন্যতম উমা ও অপর্ণা। তিনি গৌরী নামেও পরিচিত। অন্যান্য দেবীরা তাঁর অংশ থেকে জাত, বা তাঁর অবতার। কয়েকটি প্রাচীন ধর্মগ্রন্থে দাক্ষায়ণীকে উমা বলা হলেও, রামায়ণে পার্বতীকেই উমা বলা হয়েছে। হরিবংশে পার্বতীকে প্রথমে "অপর্ণা" বলে, পরে "উমা" বলা হয়েছে। অপর্ণা শব্দের অর্থ, যিনি ঘোর তপস্যা করেছেন। পার্বতীর মা মেনকা তার তপস্যা দেখে বলেছিলেন, "উ মা" (আর না)। সেই থেকে পার্বতীর অপর নাম উমা। অন্যদিকে পার্বতী একসঙ্গে "গৌরী" (গৌরবর্ণা দেবী) এবং "কালী" বা "শ্যামা" (কৃষ্ণবর্ণা দেবী) নামে অভিহিত হন। কারণ, তিনি শান্ত স্ত্রী উমা। কিন্তু বিপদের সময় ভয়ংকরী কালী,চণ্ডিকা দেবীতে রূপান্তরিত হন। এই দুই পরস্পর বিপরীত রূপ পার্বতীর দুই রকম প্রকৃতির কথা নির্দেশ করে। আবার "কামাক্ষ্মী" রূপে তিনি ভক্তির দেবী।
রিতা গ্রোস উল্লেখ করেন, ভারতের পুরাণে শুধুমাত্র আদর্শ স্ত্রী ও মা হিসেবে পার্বতীর দৃশ্য মেয়েলি ক্ষমতার অসম্পূর্ণ প্রতীকীবাদ হিসেবে বিবেচিত হয়। অন্যান্য দেবীর সঙ্গে পার্বতী বিস্তৃত পরিসর সাংস্কৃতিক উদ্দেশ্য এবং কার্যক্রমে জড়িত। হিন্দু সাহিত্যে মাতৃত্ব এবং নারীর যৌনতা সাথে তার যোগসূত্র কেবল মেয়েলিপনায় সীমাবদ্ধ নয়। তিনি দুর্গা রূপ ধারণ করে সামঞ্জস্যপূর্ণ হন, যিনি নারীত্বের সাথে আপোষ না করেও সক্ষম। পার্বতীর অনেক দিক উল্লেখ করে যে, নারীত্ব বিশ্বজনীন এবং তাকে লিঙ্গভেদে সংকীর্ণ করা যায় না।
হিন্দু বিশ্বাস অনুযায়ী, পার্বতী মহাশক্তি ও শিবের ক্ষমতার উৎস হিসেবে বিবেচিত হন এবং তিনি একটি বন্ধনের কারণ যা সকল সত্তার যোগসূত্ররূপে বিরাজমান। তার এবং তার পতি শিবের সাধারণ প্রতীক যথাক্রমে যোনী এবং লিঙ্গ। প্রাচীন সাহিত্যে যোনীকে গর্ভরূপে চিহ্নিত করা হয় এবং যোনী-লিঙ্গের সঙ্গম সঞ্জীবনী শক্তি নির্দেশ করে। সাধারণত শিবলিঙ্গ হিসেবে পরিচিত হলেও একইসাথে এটি যোনী ও লিঙ্গের প্রতীক।
ভারতীয় কিংবদন্তিতে দেবীকে আদর্শ স্ত্রী, মা এবং গৃহিণী হিসেবে চিত্রিত করা হয়েছে। ভারতীয় শিল্পকলায়, আদর্শ দম্পতির ধারণা শিব ও পার্বতী থেকে প্রাপ্ত। পার্বতীকে ব্যাপকভাবে প্রাচীন ভারতীয় সাহিত্যে পাওয়া যায়, এবং তার প্রাচীন ও মধ্যযুগীয় ভাষ্কর্য ও মূর্তি দক্ষিণ এশিয়া ও দক্ষিণ-পূর্ব এশিয়ার অনেক মন্দিরে পাওয়া য়ায়।
লক্ষ্মী
লক্ষ্মী, যিনি শ্রী নামেও পরিচিত, হিন্দুদের সম্পদ, ভাগ্য, এবং সমৃদ্ধির (উভয় বস্তুগত এবং আধ্যাত্মিক) দেবী। তিনি বিষ্ণুর সঙ্গী এবং রাজসিক শক্তি। তার অপর নাম মহালক্ষ্মী। অগ্নি পুরাণ মতে শ্রী বা লক্ষ্মী হলেন যজ্ঞবিদ্যা, আত্ম্যবিদ্যা, যাবতীয় গুহ্যবিদ্যা ও মহাবিদ্যার অধিকারী। বিষ্ণু রাম ও কৃষ্ণ রূপে অবতার গ্রহণ করলে, লক্ষ্মী সীতা ও রাধা রূপে তাদের সঙ্গিনী হন।  কৃষ্ণের দুই স্ত্রী রুক্মিনী ও সত্যভামাও লক্ষ্মীর অবতার রূপে কল্পিত হন। লক্ষ্মীর বাহন পেঁচা। তার চার হাত মানব জীবনের চারটি লক্ষ্য প্রতিনিধিত্ব করে- ধর্ম, কর্ম, অর্থ ও মোক্ষ।
ভারতের প্রাচীন ধর্মগ্রন্থগুলিতে, সব নারীকে লক্ষ্মীর প্রতিমূর্তি ঘোষণা করা হয়। Patricia Monaghan লক্ষ্মী ও বিষ্ণুর মধ্যে স্ত্রী ও স্বামী হিসেবে বিয়ের সম্পর্ককে "হিন্দু বিবাহে নববধু ও বরের আচার ও অনুষ্ঠানের দৃষ্টান্ত'' হিসেবে উল্লেখ করেছেন।
প্রত্নতাত্ত্বিক নিদর্শন ও প্রাচীন মুদ্রাসমূহ খ্রিষ্টপূর্ব ১ম সহস্রাব্দে লক্ষী পূজার নিদর্শনের সাক্ষ্য দেয়। তিনি এশিয়ার অন্যান্য অ-হিন্দু সংস্কৃতি, যেমন তিব্বতেও প্রচুর সম্মানিত হন। তার ভাষ্কর্য ও মূর্তি দক্ষিণ এশিয়া ও দক্ষিণ-পূর্ব এশিয়ার অনেক মন্দিরেও পাওয়া য়ায়। আধুনিক কালে লক্ষ্মীকে সম্পদের দেবী হিসেবে পূজা করা হয়। দীপাবলী এবং শারদ পূর্ণিমা (কোজাগরী পূর্ণিমা) উৎসব তার সম্মানে পালিত হয়।
সরস্বতী
সরস্বতী হিন্দুদের জ্ঞান, সঙ্গীত, শিল্পকলা, প্রজ্ঞা এবং শিক্ষার দেবী। তিনি ব্রহ্মার পত্নী।
দেবী হিসেবে সরস্বতী প্রাচীনতম জ্ঞাত উল্লেখ ঋগ্বেদে পাওয়া যায়। হিন্দু ঐতিহ্যে তিনি বৈদিক যুগ থেকে আধুনিক সময় পর্যন্ত দেবী হিসেবে গুরুত্বপূর্ণ রয়ে গেছেন। কিছু হিন্দু তার সম্মানে বসন্ত পঞ্চমী (বসন্ত পঞ্চম দিনে) উৎসব উদ্‌যাপন করে এবং দিবসটি উপলক্ষে শিশু-কিশোরদের সেদিন বর্ণমালা লিখতে শিখতে সাহায্য করে।
সরস্বতীকে সাধারণত বিশুদ্ধ সাদা কাপড় পরিহিত অবস্থায় একটি সাদা পদ্মের উপর উপবিষ্ট করে দেখানো হয়। তিনি শুধুমাত্র জ্ঞান নয় বরং সর্বোচ্চ বাস্তব অভিজ্ঞতার আধার। তার উপস্থিতি, পরিচ্ছদ, বাহন, প্রভৃতিতে শুভ্রতার ছোঁয়া থাকে যা বিশুদ্ধতা, সত্য জ্ঞান, অন্তর্দৃষ্টি ও প্রজ্ঞার প্রতীক।
তার সাধারণত চার বাহু, আবার কখনও কখনও শুধু দুই বাহু দেখানো হয়। চার হাত প্রতীকী অর্থে চারটি জিনিশ ধারণ করে, একটি পুস্তক (বই অথবা স্ক্রিপ্ট), একটি মালা (জপ, মালা), একটি জলের পাত্র এবং একটি বাদ্যযন্ত্র (বাঁশি বা বীণা)। তার হাতের বইটি বেদ প্রতীক যা সার্বজনীন ঐশ্বরিক, শাশ্বত, এবং পরম জ্ঞান ধারণ করে।  স্ফটিকের মালাটি ধ্যান শক্তির প্রতিনিধিত্বমূলক, পানির পাত্র ভুল থেকে সঠিককে শুদ্ধ করার ক্ষমতা প্রতিনিধিত্ব করে। বাদ্যযন্ত্রটি, যা একটি বীণা, সব সৃজনশীল শিল্পকলা ও বিজ্ঞান প্রতিনিধিত্ব করে এবং তার এটা ধারণ করা 'জ্ঞান যে ঐকতান সৃষ্টি করে' তার প্রতীক।
যজুর্বেদের সরস্বতীরহস্য উপনিষদ দশ শ্লোকবিশিষ্ট হয়ে থাকে যা সরস্বতী প্রশংসাসূচক হয়। এই উপনিষদে তিনি প্রশংসিত হন এভাবে- "আপনি সরোবরে জলকেলীরত সৃজনশীল শক্তির রাজহংস, আপনার রূপ থেকে উদ্ভাসিত সৃজনশীল শক্তির তরঙ্গ, আমার হৃদয়ের কাশ্মীরে চিরকাল দীপ্তিমান শুভ্র সমুজ্জ্বল দেবী''।
সরস্বতীকে ভারতের বাইরে যেমন, জাপান, ভিয়েতনাম, বালি (ইন্দোনেশিয়া) এবং মিয়ানমারের মধ্যে পাওয়া যায়।
দুর্গা ও কালী
বৈদিক সাহিত্যে দুর্গার ধারণা হিসেবে কোনো বিশেষ দেবী নেই। তাঁঁর কিংবদন্তি মধ্যযুগ পাওয়া যায়, মা দেবী পার্বতীর তাণ্ডবরূপে দুর্গা বা কালী অবতার হিসেবে। আট বা দশ বাহুবিশিষ্ট দেবী হিসাবে অস্ত্র ও অসুরের খুলিহাতে তিনি প্রকাশিত হন। তাঁর বাহন বাঘ বা সিংহ। স্কন্দ পুরাণে, পার্বতী একজন যোদ্ধা-দেবী আকার গ্রহণ করেন এবং দুর্গ নামক মহিষাকৃতির একটি দৈত্য বধ করেন। এ কারণে তিনি দুর্গা নামে পরিচিত হন। জ্যানসেন উল্লেখ করেন, পরবর্তীতে হিন্দু সাহিত্যে তিনি "নৈর্ব্যক্তিক পরম শক্তি ও ক্ষমতা" রূপে অধিষ্টিত হন।
হিন্দুধর্মের দক্ষিণ ভারতীয় শাক্তমত অনুসারে, দুর্গা একজন জনপ্রিয় দেবী। মধ্যযুগে রচিত পুরাণ গ্রন্থে সঙ্কটের মুহুর্তে যখন অশুভ অসুরদের আগমন ঘটে তখন তিনি একজন বিশিষ্ট দেবী হিসেবে আত্মপ্রকাশ করেন। পুরুষ দেবতাগণ মহিষাসুরের অশুভ শক্তি শায়েস্তা করতে ব্যর্থ হয়। যোদ্ধা দেবী দুর্গা সকল দেবতার সম্মিলিত রূপ হিসাবে প্রদর্শিত হন, মহিষাসুর বধ করেন এবং দুষ্টের দমনের মধ্য দিয়ে ধর্মরক্ষা করেন।
দেবীর বৃহত্তম উৎসব দুর্গাপূজা, আশ্বিন (সেপ্টেম্বর-অক্টোবর) মাসে পালিত হয়, যেখানে নয়দিনে দুর্গার নয়টি রূপের পূজা হয়। সেগুলো হলো, শৈলপুত্রী, ব্রহ্মচারিণী, চন্দ্রঘণ্টা, কুশমণ্ডা, স্কন্দমাতা, কাত্যায়নী, কালরাত্রি, মহাগৌরী, সিদ্ধিদাত্রী।
ত্রিদেবী
হিন্দুধর্মের নারীবাদী শক্তিধর্ম সম্প্রদায়মতে, সর্বোচ্চ দেবী মহাদেবী সৃষ্টির জন্য দেবী মহাসরস্বতী, স্থিতির জন্য মহালক্ষ্মী এবং ধ্বংসের জন্য মহাকালী হিসাবে প্রকাশিত হন। মহাদেবীর এই তিনটি রূপকে সম্মিলিতভাবে ত্রিদেবী বলা হয়।
সীতা
সীতা রামের স্ত্রী, বিষ্ণুর অবতার। তিনি লক্ষ্মীর একটি রূপ। রাম রাখি স্তোত্রতে তাকে রামের শক্তি ও প্রকৃতি হিসেবে বলা হয়েছে। শাক্ত উপনিষদ সীতা উপনিষদে সীতা প্রধানতম দেবী হিসেবে প্রশংসিত হন। উপনিষদে সীতা প্রকৃতি হিসেবে চিহ্নিত হয়েছেন যা ইচ্ছা, ক্রিয়া এবং জ্ঞান দ্বারা গঠিত। উপনিষদে এও উল্লেখ আছে যে, সীতাকে হালচাষের সময় লাঙলের ফলা থেকে পাওয়া গিয়েছে। সীতা তার ধর্মচারী গুণাবলী জন্য পঞ্চকন্যার একজন হিসাবে প্রশংসিত হন, যাঁদের নাম উচ্চারণে পাপক্ষয় হয়।
সীতা মহাবিষ্ণুর অবতার রামকে বিয়ে করেন। তার জীবন কাহিনী এবং তার স্বামী রাম ও দেবর লক্ষ্মণের সাথে বনবাসের কাহিনী হিন্দু মহাকাব্য রামায়ণের অংশ। যাইহোক, রামায়ণের এবং হিন্দু পুরাণে দেবী হিসেবে তার গল্পের অনেক সংস্করণ আছে। এছাড়াও তার পৌরাণিক মহাকাব্য রামায়ণের দক্ষিণপূর্ব এশীয় সংস্করণে তারতম্য বিদ্যমান। যেমন থাইল্যান্ডের রামাকিনে তিনি সিডা (বা নং সিডা) হিসাবে উচ্চারিত হন।
বাল্মীকির রামায়ণে সীতাকে বারংবার লক্ষ্মী অবতার হিসেবে প্রকাশ করা হয় যিনি কৃষি, খাদ্য, এবং ধনসম্পদের আশীর্বাদ নিয়ে আসেন। তাকে সুবর্ণ দেবী হিসেবে উল্লেখ করা হয় কেননা সীতাবিচ্ছেদের পর রাম পুনরায় বিবাহে অস্বীকৃতি জানান। রাম উল্লেখ করেন তিনি একমাত্র সীতার সাথে চিরজীবনের জন্য বিবাহবন্ধনে আবদ্ধ এবং তার সিংহাসনের পাশে সীতার একটি স্বর্ণের প্রতিকৃতি স্থাপন করেন। অনেক হিন্দু পুরাণে, সীতা মানবতার ধারাবাহিকতার জন্য কৃষি, উর্বরতা, খাদ্য এবং সম্পদের দেবী।
রাধা
রাধা মানে সমৃদ্ধি, সাফল্য এবং বজ্র। তিনি কৃষ্ণের সহচরী। পৌরাণিক সাহিত্যে হিসেবে ব্রক্ষ্ম বৈবর্ত পুরাণে তিনি ভালোবাসার দেবী হিসেবে পরিচিত হন। p বিদ্যাপতি (1352-1448) তার কবিতায় তাকে একজন মহাজাগতিক রাণী হিসেবে তুলে ধরার চেষ্টা করেছেন। তাকে লক্ষ্মীর অবতার হিসাবে বিবেচনা করা হয়।
শ্রীকৃষ্ণ এবং রাধার প্রেম বিষয়ক বহু গাথা কবিতা বৈষ্ণব পদাবলি সাহিত্যের অন্যতম উপাদান হিসেবে ব্যবহৃত হয়েছে যা বাংলা সাহিত্যের এক অমূল্য ঐশ্বর্য। শ্রীকৃষ্ণকীর্তনেও রাধাকৃষ্ণের প্রেমলীলা সুবিস্তৃতভাবে বর্ণিত হয়েছে। তিনি গোয়ালিনী হিসেবে জন্মগ্রহণ করেন। তাকে স্বর্গের দেবী হিসেবে গণ্য করা হয় যিনি শক্তিপীঠ এবং বিষ্ণুর শক্তির সংমিশ্রণ।
তার প্রতীক পদ্ম এবং তিনি সবসময় ভক্তি আন্দোলনের একটি অংশ হয়েছেন। দক্ষিণ ভারতে তাকে ভূমিদেবী হিসেবে বিবেচনা করা হয় এবং সরস্বতীর সাথে সংযুক্ত করা হয়। গীতগোবিন্দ (১২ শতাব্দী) একটি গীতধর্মী নাটক ও "রহস্যময় প্রেমমূলক কবিতা সংকলন" যা কৃষ্ণ এবং গোপীদের, বিশেষত রাধার ভালবাসা বর্ণনা করে এবং এটি মানবাত্মার জন্য একটি প্রতীকীবাদ।
মহাদেবী
ষষ্ঠ শতাব্দীতে লক্ষ্মী, পার্বতীসহ অন্যান্য বিমূর্ত দেবীদের একক রূপদান করে দেবী বা মহাদেবী নামে দেবীমাহাত্ম্যের আগমন ঘটে। হিন্দু পুরাণ অনুসারে, দেবী ও দেব সাধারণত জোটবদ্ধ, পরিপূর্ণ এবং একসাথে চলাচল করে। সাধারণত তাদের সমান দেখানো হয় কিন্তু কখনো কখনো দেবীকে ছোট বা অধস্তন ভূমিকায় দেখানো হয়। কিছু দেবী অবশ্য হিন্দু দেবসভায় স্বাধীন ভূমিকা পালন করেন এবং কোন দেবতার উপস্থিতি ছাড়াই বা অধস্তন দেবতাদের সঙ্গে নিয়ে শ্রেষ্ঠ হিসেবে সম্মানিত হন। মাতৃদেবী হিসেবে মহাদেবী চূড়ান্ত দেবীর একজন উদাহরণ, যাকে কখনও কখনও শুধু দেবী বলা হয়।
আধ্যাত্মিক গ্রন্থসমূহে মহাদেবী একজন "শক্তিশালী, সৃজনশীল, সক্রিয়, সর্বোত্কৃষ্ট মহিলা হিসেবে মহাবিশ্বের চূড়ান্ত বাস্তবতা রূপে চিত্রিত হয়েছেন। ভারতের পুরাণ এবং তন্ত্র সাহিত্যে ১২-১৬ শতাব্দীর মধ্যের এই ধারণা সমর্থন করে এবং এই ধরনের গ্রন্থের শ্রেষ্ঠ উদাহরণ হচ্ছে দেবী গীতা খচিত দেবীভাগবত পুরাণের বিভিন্ন পাণ্ডুলিপির সংস্করণ।
দেবীভাগবত পুরাণ সর্বমাতা হিসেবে ত্রিভুবনে মহাদেবীর প্রধান অবস্থান উল্লেখ করে এবং তাকে মহাবিশ্বের বস্তুগত এবং আধ্যাত্মিক সকল কিছুর নিয়ন্ত্রক স্বীকার করে। নবম থেকে চতুর্দশ শতাব্দীর মধ্যে রচিত গুরুত্বপূর্ণ তান্ত্রিক গ্রন্থ দেব্যুপনিষদ এ দেবী সবচেয়ে সাধারণ এবং সার্বজনীন মহাদেবী নামে সূচিত হয়েছেন এবং সকল দেবীর অবতাররূপে অবতীর্ণ হয়েছেন। ললিতা সহস্রনামে (ললিতা বা পার্বতীর হাজার নাম) উল্লেখ আছে যে, মহাদেবী বিভিন্ন প্রতিশব্দের দ্বারা পরিচিত হন, যেমন জগতিকান্ড (জগতের কান্ডারী), বিশ্বদিক (যিনি মহাবিশ্ব ছাড়িয়ে বিস্তৃত), নিরুপমা (যার অপর কোন রূপ নেই), পরমেশ্বরী (পরাক্রমশালী শাসক), বিপিন (সবকিছু পরিবেষ্টন করে), অপরিমেয় (অমিত), ব্রহ্মদাজননী (অনেক বিশ্বজগতের স্রষ্টা), বিশ্বগর্ভ (যার গর্ভে মহাবিশ্ব সৃষ্টি), সর্বধারা (সর্ব সাহায্যকারী), সর্বজ্ঞ (একই সময়ে সর্বত্র হচ্ছে), সর্বলোকেশী (বিশ্বজগতের নিয়ন্ত্রক) এবং বিশ্বধারিনী (যিনি সমগ্র মহাবিশ্ব জন্য কাজ করেন)।
মহাদেবীর ব্যক্তিত্বের অনেক দিক রয়েছে। যা তার উদ্দেশ্য পূরণ করে তিনি সেদিকেই গুরুত্ব দেন, যেখানে বিষ্ণুর মতো দেবতাগণ বারংবার পুনর্জন্মের দ্বারা উদ্দেশ্য পূরণ করেন, সেখানে তিনি তার জ্ঞান ও শক্তি বহুমুখী পদ্ধতিতে নিয়োগ করেন। তার দশ দিক যাদের একত্রে মহাবিদ্যাও (তার জ্ঞানের মহৎ রূপ) বলা হয়: কালী, তারা, ত্রিপুরা সুন্দরী, ভৈরবী, ভূবনেশ্বরী, ছিন্নমস্তা, ধূমাবতী, বগলমুখী, মাতঙ্গী এবং কমলা।
তন্ত্র ও দেবী
তান্ত্রিক সাহিত্য, যেমন আদি শঙ্কর রচিত সৌন্দর্য্য লহরী (অর্থ সৌন্দর্যের প্লাবন) কবিতাগ্রন্থটি শিবের থেকেও উচ্চতর ক্ষমতাসম্পন্ন সম্প্রদায়ের সর্বোচ্চ দেবীর উদ্দেশে নিবেদিত। এটি দেবী এবং তার নারী ব্যক্তিত্বের গুণকীর্তন করে। এছাড়া এটি দেবী কর্তৃক তন্ত্র সাধনের একটি পন্থা।
"বিজ্ঞান ভৈরব তন্ত্র" শীর্ষক একটি তান্ত্রিক গ্রন্থে শিব ও দেবী মধ্যে একটি কথোপকথন অংশে (শ্লোক ১১২) "প্রজ্ঞা ও বিশুদ্ধ চেতনার অন্তর্দৃষ্টি বিষয়ে বর্ণিত আছে।
দেবী পূজা হলো দেবীর উপাসনা যা দেবী মন্ত্রের চারটি রূপের মাধ্যমে পালিত হয়। প্রথমটি তারার, যে চতুর্থ চক্রের অন্তর্জগতে মধ্যে বিদ্যমান, যেটি আধ্যাত্মিক হৃদয়ের প্রতিনিধিত্ব করে। সরস্বতী প্রথম চক্রের মধ্যে উদ্ভূত; লক্ষ্মী দ্বিতীয় চক্র গঠন করে; এবং কালী তৃতীয় চক্রের অন্তরে অবস্থান করে। এই মন্ত্র পূজার মাধ্যমে নিজের মধ্যে "মহাজাগতিক শক্তি" উপলব্ধি করা যায়।
মাতৃকা
মাতৃকা, অর্থাৎ মা হলো সাত বা আটজন নারী দেবী, যাদের সমষ্টি হিসেবে দেখানো হয়। তাঁঁরা হলেন ব্রহ্মাণী, বৈষ্ণবী, মাহেশ্বরী, ইন্দ্রাণী, কৌমারী, বারাহী এবং চামুণ্ডী বা নারসিংহী। মাতৃকার ধারণা তান্ত্রিক ঐতিহ্যের গুরুত্বপূর্ণ। তারা শিবের প্রতিপক্ষ অন্ধকাসুরের সাথে লড়াইয়ে শিবকে সাহায্য করার জন্য সৃষ্ট হয়েছিলেন। সকল মাতৃকাকে ললিতাসনে বিরাজমান এবং ভারী অলংকারে অলংকৃত অবস্থায় দেখানো হয়।
পণ্ডিতদের ধারণা, শক্তিশালী দেবী হিসেবে মাতৃকার ধারণার উদ্ভব ঘটে প্রথম সহস্রাব্দ কিংবা তারও পূর্বে।
একসঙ্গে আট মাতৃ দেবীর ধারণা হিমালযয়ের শৈবধর্মে পাওয়া যায়, যেখানে সাত ঐশ্বরিক মায়ের (সপ্তমাতৃকা) ধারণা দক্ষিণ ভারতের মধ্যে বেশি দেখা যায়।
আয়েন উদ্দিন
কর্মজীবন
মো: আয়েন উদ্দিন ছাত্র জীবন থেকেই সক্রিয় রাজনীতির সঙ্গে যুক্ত আছেন। তিনি রাজশাহী বিশ্ববিদ্যালয় ছাত্রলীগের সাধারণ সম্পাদক ছিলেন। ৫ জানুয়ারি ২০১৪ সালের দশম জাতীয় সংসদ নির্বাচন বাংলাদেশ আওয়ামী লীগে র প্রার্থী হিসেবে রাজশাহী-৩ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে রাজশাহী-৩ আসন থেকে সংসদ সদস্য নির্বাচিত হন।
বিতর্ক
বাংলাদেশের স্বাধীনতা যুদ্ধের নেতৃত্বদান কারী দল বাংলাদেশ আওয়ামী লীগের এমপি হলেও তার পিতা হবির মণ্ডল রাজশাহী জেলার মোহনপুরের ঘাসিগ্রাম ইউনিয়নের মহিষকুণ্ডি গ্রামের শান্তি কমিটির ৩ নম্বর সদস্য ছিলেন। প্রভাষক মো. বাবলুর রহমানের লেখা 'একাত্তরের মোহনপুর' বইয়ে এই তথ্য ওঠে এসেছে। এটি নিয়ে ব্যাপক বিতর্ক রয়েছে।
একাত্তর টিভিতে "ইউপি নির্বাচনের মনোনয়ন চাওয়ায় সাম্প্রদায়িক গালি দিলেন" শিরনামে একটি প্রতিবেদনে প্রকাশিত হয়, যা রাতারাতি ভাইরাল হয়। এতে রায়ঘাটি ইউনিয়নের মনোনয়ন চাওয়ায় হিন্দু বৌদ্ধ খ্রিষ্টান ঐক্য পরিষদের মোহনপুর উপজেলার সভাপতি সুরঞ্জিত সরকারকে তিনি বলেন, 'তোরা জাইত হিন্দু, তোরা শালা ক্রিমিনাল।' সুরঞ্জিতকে গালাগালিও করেন এমপি।
ক্ষমতার অপব্যবহার করে ইচ্ছা মতো লাল নিশান টানিয়ে মানুষের শত শত বিঘা ফসলি জমি দখল করার অভিযোগও রয়েছে আয়েন উদ্দিনের বিরুদ্ধে।
শাহ মাহাতাব আহমদ
শাহ মাহাতাব আহমদ বাংলাদেশের দিনাজপুর জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন দিনাজপুর-৮ ও দিনাজপুর-৯ আসনের সংসদ সদস্য ছিলেন।
প্রাথমিক জীবন
শাহ মাহাতাব আহমদ দিনাজপুর জেলায় জন্মগ্রহণ করেন।
রাজনৈতিক জীবন
শাহ মাহাতাব আহমদ আইনজীবী ও মুক্তিযোদ্ধা ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৮ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৯ আসন থেকে সংসদ সদস্য নির্বাচিত হন।
.বিভি
.বিভি (.bv) হল জনবসতিশূন্য নরওয়েজীয় নির্ভরশীল এলাকা বোভেত দ্বীপের ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম রেজিস্ট্রি ও পৃষ্ঠপোষক হল নোরিড, কিন্তু .বিভি নিবন্ধনের জন্য উন্মুক্ত নয়। ১৯৯৭ সালের ২১শে আগস্ট .বিভি ডোমেইন নাম উন্মুক্ত করা হয় এবং তখন থেকেই এটি .এনও নোরিড নিবন্ধনের অধীনে। নরওয়ের নীতিমালা অনুসারে যেসব প্রতিষ্ঠান বোভেত দ্বীপের সাথে সম্পর্কিত তাদের জন্য .এনও ডোমেইন নামই যথেষ্ট সেজন্যই .বিভি ডোমেইন নামটি উন্মুক্ত নয়। নরওয়ের রাষ্ট্রীয় নীতিমালার অধীনে থাকলেও এই ডোমেইন নামটি বাণিজ্যিকভাবেও অবমুক্ত করা হচ্ছে না। পরবর্তীকালে এটি উন্মুক্ত করে দেওয়া হলে এটি নরওয়েজীয় ডাক ও টেলিযোগাযোগ কর্তৃপক্ষের অধীন .এনও-এর সঙ্গে একই নীতিমালায় পরিচালিত হবে।
ইতিহাস
বোভেত দ্বীপ হল দক্ষিণ আটলান্টিক মহাসাগরে অবস্থিত একটি জনবসতিশূন্য আগ্নেয় দ্বীপ। ১৯২৭ সালে এটি নরওয়ে দাবি করেছিল। ডোমেইন নামটি ১৯৯৭ সালের ২১শে আগস্ট .এসজে ডোমেইনের সাথে একই সাথে অবমুক্ত করা হয়। .এসজে স্বালবার্ড ও জান মেয়েন-এর ডোমেইন নাম। এটি দেওয়া হয়েছিল কারণ ইন্টারনেট এসাইন্ড নাম্বার কর্তৃপক্ষ আইএসও ৩১৬৬ অনুসারে প্রত্যেক দেশের মধ্যে ডোমেইন সাফিক্স ভাগ করেছিল এবং এ অনুসারে বোভেত দ্বীপের রাষ্ট্রীয় সংকেত হলো .বিভি।
২০১৫ সালের জুনে নরওয়েজীয়ান কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল .এসজে ডোমেইন ও .বিভি ডোমেইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা।
নীতিমালা
.বিভি ব্যবস্থাপনার দায়িত্বে রয়েছে ট্রোন্ডহাইম ভিত্তিক নোরিড, যা .এনও ও অব্যবহৃত .এসজে নিবন্ধন ডোমেইন নাম। নোরিড হল ইউনিনেটের অধীন একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত যেগুলি ইন্টারনেট অ্যাসাইন্ড নাম্বার অথরিটির (আইএএনএ) সঙ্গে চুক্তি ও টেলিযোগাযোগ চুক্তির আওতাভুক্ত নিয়মাবলী যা লিলাস্যান্ড-ভিত্তিক নরওয়েজিয়ান ডাক ও টেলিযোগাযোগ কর্তৃপক্ষ দ্বারা তত্ত্বাবধান করা হয়।
বর্তমানে নরওয়ের রাষ্ট্রীয় সংকেত ডোমেইন সাফিক্স নীতমালা অনুসারে পরিচালিত এই ডোমেইন নামটি পরবর্তীকালে উন্মুক্ত করার সম্ভাবনা রয়েছে। এটি খুব সম্ভবত .এনও ডোমেইনের জন্য উন্মুক্ত করা হতে পারে। নীতিনির্ধারকরা এটিকে রাষ্ট্রীয় নীতিমালার সাথে সাংঘর্ষিক হওয়ায় বাণিজ্যকরণ করতে পারছেন না।
দয়ানন্দ শেঠি
কর্মজীবন
দয়ান্দ সেটি প্রথমে নাট্যমঞ্চে অভিনয় করতেন। এই কারণ তিনি সেরা অভিনেতার পুরস্কার পেয়েছেন। তিনি ১৯৯৮ সালে সিআইডিতে গয়েন্দার অভিনয়ে পরীক্ষা দেন এবং তাতে নির্বাচিত হন। তিনি সিআইডি তে জ্যেষ্ঠ পরিদর্শক হিসেবে অভিনয় করছেন।আর সেই অভিনয়ে তিনি অধিক জনপ্রিয়। তিনি ছাড়াও শিবাজী সতম এবং আদিত্য শ্রীবাস্তব এর ধারাবাহিকের প্রধান চরিত্র।
মরুতীর্থ হিংলাজ
মরুতীর্থ হিংলাজ বাংলা ভাষায় রচিত একটি আত্মজৈবনিক কাহিনি। এটির রচয়িতা অবধূত তথা দুলালচন্দ্র মুখোপাধ্যায়। বইটি ব্যাপক জনপ্রিয়তা লাভ করেছিল। পাকিস্তানে বেলুচিস্তান প্রদেশে অবস্থিত মরু এলাকা 'হিংলাজ' হিন্দুদের একটি তীর্থস্থান; ৫১ শক্তিপীঠের এক পীঠ।
মন্দিরের নামেই গ্রামটির নাম হিংলাজ৷ বাংলা, হিন্দি, অসমীয়া ও সিন্ধি ভাষায় দেবীর নাম হিংলাজ হলেও মূল সংস্কৃত শব্দটি হলো "হিঙ্গুলা"৷
হিংলাজের তীর্থযাত্রীরা সেকালে যেতেন উটের পিঠে চড়ে৷ যাত্রা শুরু হত করাচি শহরের কাছে হাব নদীর ধারে৷ সঙ্গে থাকত এক মাসের রসদ, যেমন শুকনো খাবার, মরুদস্যুদের প্রতিরোধ করার জন্য অস্ত্র, পানীয় জল ইত্যাদি৷ এছাড়া সঙ্গে থাকত হিংলাজ মাতার প্রসাদের জন্য শুকনো নারকেল, মিছরি, বাতাসা ইত্যাদি৷ এক মাসের অত্যন্ত কঠোর যাত্রার পর শ্রান্ত তীর্থযাত্রীরা পৌঁছতেন হিংলাজে৷ অঘোর নদীতে স্নান সেরে তারা দর্শন করতে যেতেন হিংলাজ মাতাকে৷ এই মন্দির স্থানীয় বালুচ মুসলমানদের কাছেও পরম আদরণীয়৷ তাদের কাছে এটি "নানী কী হজ" নামে পরিচিত৷
হিংলাজের মন্দিরটি একটি গুহার মধ্যে অবস্থিত৷ এটি আসলে একটি অগ্নিকুণ্ড৷ অগ্নিজ্যোতিকেই হিংলাজদেবীর রূপ বলে মানা হয়৷
বাঙালী ঔপন্যাসিক কালিকানন্দ অবধূত-রচিত 'মরুতীর্থ হিংলাজ' এবং 'হিংলাজের পরে' উপন্যাস-দুটিতে হিংলাজ ও কোটেশ্বর তীর্থদ্বয়ের বিস্তৃত ও অনুপুঙ্খ বিবরণ রয়েছে।
বইটি কেবল হিংলাজে গমনাগমনের কাহিনী নয়, এতে আছে একজন সংসারবিরাগী মানুষের জীবনদর্শন। চমৎকার গদ্যের জন্য এর সাহিত্যমূল্যও উঁচু। ১৭৬ পৃষ্ঠার গ্রন্থটির প্রকাশক কলকাতার মিত্র অ্যান্ড ঘোষ। প্রথম স্ত্রীর মৃত্যুর পর দুলালচন্দ্র সন্ন্যাসব্রত গ্রহণ করেন এবং উজ্জয়িনীর মহাকাল মন্দিরে গিয়ে অবধূত হন। তার নতুন নাম হয় কালিকানন্দ অবধূত। অবধূত বলতে একরূপ সাধক বোঝায়।
হিংলাজ যাত্রা শুরু হয় বাংলা ১৩৫৩ সনের আষাঢ় মাসে। এই উপন্যাসটি অবলম্বনে ১৯৫৯ সালে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার।
হিন্দু মেলা
হিন্দু মেলা (১৮৬৭–১৮৯৯) ব্রিটিশ ভারতে হিন্দু সম্প্রদায়ের মনে স্বাদেশিকতার ভাব জাগরণ তথা জাতীয় চেতনার প্রসারের উদ্দেশ্যে আয়োজিত একটি মেলা। এই প্রতিঠান জাতীয় মেলা ও স্বদেশী মেলা নামেও পরিচিতি লাভ করে। ১৮৬৭ সালের এপ্রিল মাসে ঠাকুর পরিবারের সহযোগিতায় কলকাতায় প্রথম হিন্দু মেলা আয়োজিত হয়েছিল। রাজনারায়ণ বসু, দ্বিজেন্দ্রনাথ ঠাকুর ও নবগোপাল মিত্রের যৌথ উদ্যোগে প্রথম হিন্দু মেলার আয়োজন করা হয়। এই মেলার অপর বৈশিষ্ট্য ছিল দেশীয় শিল্পোৎপাদনে উৎসাহ দান,দেশীয় প্রতিক সমূহের প্রতি আনুগত্য । এই জন্য এই মেলাকে বিংশ শতাব্দীর প্রথমার্ধের স্বদেশী আন্দোলনের পূর্বসূরি বলে মনে করা হয়। হিন্দু মেলা কলকাতার বাঙালি সমাজের সামাজিক ও সাংস্কৃতিক পরিবর্তনটি নির্দেশ করে। ১৮৩০-এর দশকে ইয়ং বেঙ্গল আন্দোলন বাংলায় দুটি পরস্পরবিরোধী সমাজচেতনার জন্ম দিয়েছিল। কেউ কেউ ধর্মীয় বিষয়বস্তুর পরিবর্তে আর্থ-সামাজিক বিষয়গুলির প্রতি অত্যধিক গুরুত্ব আরোপ করেন। আবার কেউ কেউ অর্থনৈতিক ও রাজনৈতিক বিষয়গুলিকে সর্বসমক্ষে তুলে ধরাই মুখ্য কাজ বলে বিবেচনা করেন।
উদ্বোধন
প্রথম দিকের হিন্দু মেলা উদ্বোধিত হত চৈত্র সংক্রান্তির দিন। বস্তুত ১৮৬৭ সালের ১২ এপ্রিল নবগোপাল মিত্র চৈত্রমেলা নামে একটি জাতীয় মেলার সূচনা করেন। পরে এই নাম হয় হিন্দুমেলা। এই উপলক্ষে দেশাত্মবোধক কবিতা ও গান লেখা হত। বাঙালি ও পাঞ্জাবি ছাত্রদের মধ্যে আয়োজিত হত কুস্তি প্রতিযোগিতাও। থাকত হিন্দুদের কর্মদক্ষতা সংক্রান্ত নানা প্রদর্শনীর ব্যবস্থাও। মেলার প্রধান উদ্যোক্তা নবগোপাল মিত্র চাইতেন সরকারের উপর দেশের জনসাধারণের নির্ভরতা কমিয়ে তাদের স্বনির্ভর ও স্বাবলম্বী করে তুলতে। এই মেলার পৃষ্ঠপোষকদের মধ্যে উল্লেখযোগ্য হলেন রাজা কমলকৃষ্ণ রমানাথ ঠাকুর, কাশীশ্বর মিত্র, দুর্গাচরণ লাহা, প্যারীচরণ সরকার, গিরিশচন্দ্র ঘোষ, কৃষ্ণদাস পাল, রাজনারায়ণ বসু, দ্বিজেন্দ্রনাথ ঠাকুর, পণ্ডিত জয়নারায়ণ তর্কপঞ্চানন, পণ্ডিত ভারতচন্দ্র শিরোমণি, পণ্ডিত তারানাথ তর্কবাচস্পতি প্রমুখ ব্যক্তিবর্গ। সমাজের বিভিন্ন স্তরের মানুষ এই মেলায় যোগ দিতেন।
হিন্দু মেলার প্রথম সচিব গণেন্দ্রনাথ ঠাকুর ভারতবাসীর পরনির্ভরতা মনুষ্যত্বের পক্ষে লজ্জাজনক বলে উল্লেখ করে আত্মনির্ভরতার চেতনাকে মেলার আদর্শের অঙ্গীভূত করার কথা বলেন। দ্বিজেন্দ্রনাথ ঠাকুর বলেন, ইংরেজি আচার-আচরণের অনুকরণ কেবল ভারতের সঙ্গে ব্রিটিশ সাম্রাজ্যবাদের যোগসূত্রটিকে দৃঢ়তা দান করবে। যা ভারতের সাংস্কৃতিক সংহতির পক্ষে বিপজ্জনক হতে পারে। এই জন্য তিনি আধুনিকতাবাদীদের পাশ্চাত্য অভিজ্ঞতার আলোকে ভারতীয় সংস্কৃতি সম্পর্কে যথাযথভাবে অবহিত হতে এবং সমাজের ভিতর থেকে তার পরিবর্তন সাধন শিক্ষা করার আহ্বান জানান।
হিন্দু মেলা উপলক্ষে “লজ্জায় ভারত-যশ গাইব কী করে” গানটি লিখে গণেন্দ্রনাথ খ্যাতি অর্জন করেছিলেন। এই গানটি হিন্দু মেলায় প্রায়শই গাওয়া হত।
পরবর্তী বছরগুলি
১৮৬৭ সালের এপ্রিল মাসে হিন্দু মেলা আয়োজনের সময় সত্যেন্দ্রনাথ ঠাকুর কলকাতায় ছিলেন না। তবে ১৮৬৮ সালের দ্বিতীয় হিন্দু মেলায় তিনি উপস্থিত ছিলেন। এই উপলক্ষে তিনি "মিলে সবে ভারতসন্তান " গানটি রচনা করেন। এই গানটি ভারতের প্রথম জাতীয় সঙ্গীতের মর্যাদা অর্জন করে।
১৮৭০ সাল থেকে এপ্রিলের বদলে ফেব্রুয়ারি মাসের মেলার আয়োজন করা হতে থাকে। এই সময় মেলার নামকরণ হয় জাতীয় মেলা। মেলায় নবকুমার মিত্রের প্রভাব ১৮৭৫ সাল অবধি বজায় ছিল। তারপর তিনি মেলার আয়োজন থেকে নিজেকে সরিয়ে নেন। ১৯৮০-এর দশকে হিন্দু মেলা ম্লান হয়ে যায়।
১৮৬৭ সালে যখন হিন্দু মেলা শুরু হয় তখন রবীন্দ্রনাথ ঠাকুর ছিলেন ছয় বছরের বালকমাত্র। কিন্তু কয়েক বছর পরেই তিনি এই মেলার সঙ্গে যুক্ত হয়ে পড়েন। ছাপার অক্ষরে রবীন্দ্রনাথের নামযুক্ত প্রথম কবিতা 'হিন্দু মেলায় উপহার' হিন্দুমেলায় পঠিত হয়। ১৮৭৫ সালে রাজনারায়ণ বসুর সভাপতিত্বে আয়োজিত হিন্দু মেলায় তিনি একটি স্বরচিত কবিতা পাঠ করেন। ইন্ডিয়ান ডেইলি নিউজ পত্রিকায় ১৫ ফেব্রুয়ারি, ১৮৭৫ তারিখে প্রকাশিত সংবাদে লেখা হয়েছিল, “Baboo Rabindranath Tagore, the youngest son of Baboo Debendranath Tagore, a handsome lad of some 15 had composed a Bengali poem on Bharat (India) which he delivered from memory; the suavity of his tone much pleased the audience.” (বাবু দেবেন্দ্রনাথ ঠাকুরে পঞ্চদশবর্ষীয় কনিষ্ঠ পুত্র বাবু রবীন্দ্রনাথ ঠাকুর তার স্বরচিত কবিতা মুখস্থ আবৃত্তি করে শ্রোতাদের বিমোহিত করেন।) ১৮৭৭ সালে তিনি “দিল্লি দরবার” কবিতাটি হিন্দু মেলায় আবৃত্তি করেছিলেন।
ভি কৃষ্ণমূর্তি
ভেঙ্কটারমন কৃষ্ণমূর্তি (১৪ জানুয়ারী ১৯২৫ - ২৬ জুন ২০২২) একজন ভারতীয় বেসামরিক কর্মচারী ছিলেন। তার নেতৃত্ব এবং সফল অবদানের জন্য ভারতের হেভি ইলেকট্রিক্যালস লিমিটেড (বিএইচইএল), মারুতি উদ্যোগ লিমিটেড (এমইউএল), স্টিল অথরিটি অফ ইন্ডিয়া লিমিটেড (এসএআইএল), জিএআইএল (ইন্ডিয়া) লিমিটেড (জিএআইএল) বিশ্বব্যাপী সবচেয়ে লাভজনক শিল্পে পরিণত হয়েছে। এজন্য তিনি "ভারতের পাবলিক সেক্টরের উদ্যোগের জনক" হিসাবে পরিচিত। তিনি বিএইচইএল, এমইউএল, এসএআইএল এবং জিএআইএল-এর চেয়ারম্যান এবং প্রধান নির্বাহী কর্মকর্তা ছিলেন। তিনি আইআইএম ব্যাঙ্গালোর এবং আহমেদাবাদের; আইআইটি দিল্লি; জেভিয়ার ইনস্টিটিউট অফ ম্যানেজমেন্ট, ভুবনেশ্বর; এবং সেন্টার ফর অর্গানাইজেশন ডেভেলপমেন্ট, হায়দ্রাবাদ এর চেয়ারম্যান ছিলেন। তিনি প্রযুক্তি তথ্য, পূর্বাভাস এবং মূল্যায়ন কাউন্সিলের চেয়ারম্যানও ছিলেন। তিনি ২০০৪ থেকে ২০০৮ সাল পর্যন্ত জাতীয় উপদেষ্টা পরিষদের সদস্য ছিলেন। অন্যান্য পদের মধ্যে, তিনি শিল্প মন্ত্রণালয়ে ভারত সরকারের সদস্য, পরিকল্পনা কমিশন এবং সচিব হিসেবে দায়িত্ব পালন করেছেন। তিনি ২০১৪ সাল পর্যন্ত মন্ত্রিপরিষদ মন্ত্রীর পদমর্যাদার ন্যাশনাল ম্যানুফ্যাকচারিং কম্পিটিটিভনেস কাউন্সিলের চেয়ারম্যান ছিলেন। তিনি সোনিয়া গান্ধীর নেতৃত্বে রাজীব গান্ধী ফাউন্ডেশনের অন্যতম প্রতিষ্ঠাতা ট্রাস্টি ছিলেন, যার ট্রাস্টি হিসেবে রাহুল গান্ধী, প্রিয়াঙ্কা গান্ধী এবং অন্যান্যরাও ছিলেন। তিনি ১৯৪৪ সালে তৎকালীন মাদ্রাজ ইলেকট্রিসিটি বোর্ডের সাথে কাজ শুরু করেন। পরবর্তীতে তিনি ভারতের প্রথম প্রধানমন্ত্রী জওহরলাল নেহেরুর সাথে ১৯৫৪ সাল থেকে পরিকল্পনা কমিশনে দ্বিতীয় পঞ্চবার্ষিকী পরিকল্পনায় বিদ্যুৎ প্রকল্পের দায়িত্বে ছিলেন। তারপরে প্রাক্তন প্রধানমন্ত্রী লাল বাহাদুর শাস্ত্রী, ইন্দিরা গান্ধী, মোরারজি দেশাই, রাজীব গান্ধী এবং মনমোহন সিং এর সাথে ভারত সরকারের বিভিন্ন পদে থেকে সরাসরি কাজ করার সুযোগ পেয়েছিলেন।
জীবনের প্রথমার্ধ
ভি কৃষ্ণমূর্তি ১৯২৫ সালের ১৪ জানুয়ারি মন্দিরের শহর কারুভেলিতে জন্মগ্রহণ করেছিলেন। তার নামের প্রথম 'ভি' তার পিতার নাম ভেঙ্কটারমনকে বোঝায়। তার দুই ভাই এবং তিন বোন ছিল - দশ বছরের বড় ভাই সুবামানিয়ান এবং দুই বছরের ছোট ভাই বৈদ্যনাথন। তিনি রাজমকে বিয়ে করেন। তার দুই ছেলে জয়কর ও চন্দ্র। তার আট বছরের বড় বোন জানকি মুথুকৃষ্ণান, বড় বোন ভালম্বল ভেঙ্কটারমন এবং ছোট বোন জয়ম রামমূর্তিও ছিল।
তার দাদা থাঞ্জাভুর অঞ্চলের কারুভেলি গ্রামে একজন ধনী জমিদার ছিলেন। ১৯৩০ সালে তার গ্রামে বন্যার কারণে তার পরিবার সমস্ত জমি হারায়। বাড়ি বিক্রি করে দিয়ে তারা গ্রাম ছেড়ে চলে যায়। তিনি নিজের মায়ের সাথে তার চাচার কাছে চলে এসেছিলেন। তার বাবা চেন্নাই গিয়েছিলেন ব্যবসা করতে। ১১ বছর বয়সে তার মা মারা যান। তাদের আর্থিক অবস্থা খারাপ হওয়ায় তার ভাইদের লেখাপড়া বন্ধ করে চাকরির জন্য যেতে হয়েছিল। তার বড় ভাই দক্ষিণাঞ্চলের রেলওয়েতে যোগ দেন এবং আরেক ভাই কল্কি ম্যাগাজিনের প্রচলন ম্যানেজার হিসেবে যোগ দেন।
শিক্ষা
তিনি ১৯৪৩ সালে সিএনটি টেকনিক্যাল ইনস্টিটিউট থেকে বৈদ্যুতিক প্রকৌশলে ৩ বছরের ডিপ্লোমা করেন। তিনি ইউনিয়ন পাবলিক সার্ভিস কমিশন দ্বারা পরিচালিত প্রতিযোগিতামূলক পরীক্ষায় উত্তীর্ণ হন এবং ১৯৫৫ সালে সেন্ট্রাল ইঞ্জিনিয়ারিং সার্ভিসে যোগদান করেন। পরে তিনি সোভিয়েত একাডেমি অফ সায়েন্সেস থেকে অর্থনীতিতে ডক্টরেট ডিগ্রি অর্জন করেছিলেন।
ব্যক্তিগত জীবন ও মৃত্যু
কৃষ্ণমূর্তি বিবাহিত ছিলেন এবং তার দুটি সন্তান ছিল। তিনি ২৬ জুন ২০২২-এ চেন্নাইতে তাঁর বাড়িতে বার্ধক্য জনিত অসুস্থতায় মারা যান। তার বয়স হয়েছিল ৯৭ বছর।
মনির আহমেদ খান
মনির আহমেদ খান (জন্ম: ১৯৩৬ - মৃত্যু: ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। তার খেতাবের সনদ নম্বর ৮০।
জন্ম ও শিক্ষাজীবন
মনির আহমেদ খানের পৈতৃক বাড়ি ব্রাহ্মণবাড়িয়া জেলার কসবা উপজেলার খাড়েরা ইউনিয়নভূক্ত দেলী গ্রামে। তার বাবার নাম আলী আহমেদ খান এবং মায়ের নাম রহিমা বেগম। তার স্ত্রীর নাম বেনুআরা বেগম। তাদের এক ছেলে।
কর্মজীবন
মনির আহমেদ খান চাকরি করতেন পাকিস্তান সেনাবাহিনীতে। ১৯৭১ সালে প্রশিক্ষক হিসেবে কর্মরত ছিলেন চট্টগ্রামের ইস্ট বেঙ্গল রেজিমেন্টাল সেন্টারে। ২৫ মার্চ রাতে নিরস্ত্র অবস্থায় আক্রান্ত হন। কৌশলে সেখান থেকে পালিয়ে যুদ্ধে যোগ দেন। চট্টগ্রামে প্রতিরোধযুদ্ধ শেষে ভারতে যান। এরপর প্রথমে ৩ নম্বর সেক্টরের পঞ্চবটী সাবসেক্টরে পরে এস ফোর্সের (১১ ইস্ট বেঙ্গল রেজিমেন্ট) অধীনে যুদ্ধ করেন।
মুক্তিযুদ্ধে ভূমিকা
৬ ডিসেম্বর মুক্তিযুদ্ধের চূড়ান্ত পর্যায়ে আখাউড়ার পতনের পর মনির আহমেদ খানসহ একদল মুক্তিযোদ্ধা অগ্রসর হন ব্রাহ্মণবাড়িয়া জেলার সরাইল উপজেলার চান্দুরায়। তারা ছিলেন নিয়মিত মুক্তিবাহিনীর এস ফোর্সের অধীন মুক্তিযোদ্ধা। এক ব্যাটালিয়ন শক্তির। তাদের অধিনায়ক ছিলেন এ এস এম নাসিম (বীর বিক্রম)। মুক্তিযোদ্ধাদের এ অগ্রাভিযানে সবার আগে ছিল ‘সি’ (চার্লি দল)। তাদের ওপর দায়িত্ব ছিল কৌশলগতভাবে গুরুত্বপূর্ণ ব্রাহ্মণবাড়িয়া জেলার সরাইল উপজেলার শাহবাজপুর টাউনের শাহবাজপুর সেতু দ্রুত দখল করা। তাদের অনুসরণ করে ‘এ’ (আলফা) দল। সব শেষে ছিল ‘ডি’ (ডেলটা) দল। আর ‘বি’ (ব্রাভো) দল ছিল পেছনে। কাট অফ পার্টি হিসেবে তাদের ওপর দায়িত্ব ছিল অগ্রসরমাণ মুক্তিযোদ্ধাদের নিরাপত্তা বিধান করা। এস ফোর্সের অধিনায়ক কে এম শফিউল্লাহ ও (বীর উত্তম) সে দিন মুক্তিযোদ্ধাদের সঙ্গে ছিলেন। তিনি ছিলেন ডি দলের একাংশের সঙ্গে। তিনটি দলের মধ্যে কিছুটা দূরত্ব বিদ্যমান ছিল। মেজর সফিউল্লাহ যখন চান্দুরার কাছে ইসলামপুরে পৌঁছেন, তখন বড় ধরনের এক দুর্ঘটনা ঘটে। দুটি মিলিটারি ট্রাক হঠাৎ সেখানে উপস্থিত হয়। তাতে ছিল একদল পাকিস্তানি সেনা। এ ঘটনা ছিল অভাবিত। এ সময় মেজর সফিউল্লাহ অগ্রসরমাণ সি দলের পেছনে খানিকটা দূরে ছিলেন। তার সঙ্গে ছিলেন মাত্র কয়েকজন মুক্তিযোদ্ধা। ব্যাটালিয়ন অধিনায়ক নাসিম ছিলেন সি দলের একদম পশ্চাতে। মেজর সফিউল্লাহ তাৎক্ষণিক পাকিস্তানি সেনাদের আত্মসমর্পণের আদেশ দেন। পাকিস্তানি সেনারা হাত উঁচু করে ট্রাক থেকে নামতে থাকে। এরপর হঠাৎ তাদের কেউ কেউ দৌড় দেয় এবং বাকিরা গোলাগুলি শুরু করে। নিমেষে সেখানে যুদ্ধ শুরু হয়ে যায়। একটু পর সেখানে হাজির হয় আরও কিছু পাকিস্তানি সেনা। তখন মনির আহমেদ খান ও তার দলের সহযোদ্ধারা ছিলেন বেশ এগিয়ে। তিনি ছিলেন সি দলে। তারা ধর্মনগর-হরষপুর-পাইকপাড়া হয়ে অগ্রসর হচ্ছিলেন। তারা দ্রুত পেছনে আসেন। পাকিস্তানি সেনারা প্রচণ্ড গতিতে ঝাঁপিয়ে পড়ে তাদের ওপর। আক্রমণের প্রচণ্ডতায় তার দলের মুক্তিযোদ্ধারা বিপর্যস্ত হয়ে পড়েন। একটি প্লাটুন (উপদল) নিরাপদ আশ্রয়ের জন্য পাশের তিতাস নদীর অপর পাড়ে চলে যায়। বাকি দুই প্লাটুনের একটি বিচ্ছিন্ন হয়ে পড়ে। অক্ষত থাকে একটি প্লাটুন। অক্ষত প্লাটুনে ছিলেন মনির আহমেদ খান। তারা সাহসিকতার সঙ্গে পাকিস্তানি সেনাদের আক্রমণ প্রতিরোধ করেন। তাদের সাহস ও বীরত্বে বেঁচে যায় কে এম সফিউল্লাহর জীবন এবং শেষ পর্যন্ত পর্যুদস্ত হয় পাকিস্তানি সেনারা। সেদিন যুদ্ধে দুজন মুক্তিযোদ্ধা শহীদ এবং এ এস এম নাসিমসহ ১১ জন আহত হন। পাকিস্তান সেনাবাহিনীর ২৫ জন নিহত ও ১৪ জন বন্দী হয়।
ঘোরজান ইউনিয়ন
ঘোরজান ইউনিয়ন বাংলাদেশের রাজশাহী বিভাগের সিরাজগঞ্জ জেলার চৌহালী উপজেলার অন্তর্গত একটি ইউনিয়ন পরিষদ। এটি ২৮.৩৩ বর্গকিমি (১০.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৫৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৬টি।
কালাশনিকভ (২০২০-এর চলচ্চিত্র)
একে ৪৭ বা কালাশনিকভ ( Калашников) একে-৪৭ অ্যাসল্ট রাইফেলের উদ্ভাবক মিখাইল কালাশনিকভের অভিজ্ঞতা নিয়ে ২০২০ সালে মুক্তিপ্রাপ্ত একটি রাশিয়ান জীবনীসংক্রান্ত চলচ্চিত্র ।
একে-৪৭ এর নকশাকারের মেয়ে, এলেনা এবং কালাশনিকভ কনসার্নের একজন পরামর্শক এই চলচিত্রটিতে অংশ নিয়েছিলেন। ছবির পরিচালক ও প্রযোজক হলেন কনস্ট্যান্টিন বুসলোভ। ছবিতে অভিনয় করেছেন ইউরি বোরিসভ, ওলগা লারম্যান, আর্তুর স্মোলিয়ানিভ এবং এলদার কালিমুলিন।
এর প্রিমিয়ারটি ২০ ফেব্রুয়ারি, ২০২০ এ, রাশিয়ায় মেগোগো ডিস্ট্রিবিউশনে প্রকাশিত হয়।
পটভূমি
ফিল্মটি একটি ফ্ল্যাশব্যাক দিয়ে শুরু হয়, যেখানে আলতাইয়ের কৃষকের একজন যুবক ছেলে, মিখাইল কালাশনিকভকে একটি কার্যকরী খেলনা রাইফেল নিয়ে গোপনে কাজ করতে দেখা যায়। এর পর ফিল্মটির কাহিনী ১৯৪১ সালে চলে যায়, দ্বিতীয় বিশ্বযুদ্ধের মাঝখানে, যেখানে এখন প্রাপ্তবয়স্ক সিনিয়র সার্জেন্ট কালাশনিকভ রেড আর্মিতে ট্যাঙ্ক কমান্ডার হিসাবে কাজ করেন। ব্রায়ানস্কের যুদ্ধের সময়, একটি জার্মান অ্যান্টি-ট্যাঙ্ক থেকে বন্দুক বের করার সময় কালাশনিকভ গুরুতরভাবে আহত হন এবং তাকে সামনের সারির থেকে সরিয়ে ফেলা হয়। পিছনের দিকে নিয়ে যাওয়ার সময়, তিনি এবং তার একজন সঙ্গী একদল জার্মান সৈন্যের মুখোমুখি হন, এবং তিনি ম্যাগাজিনের ডিজাইনের ত্রুটির কারণে এমন একটি জটিল মুহুর্তে তার কমরেডের নতুন সাবমেশিনগান ব্যর্থ হতে দেখেন। এটি তাকে সোভিয়েত সেনাবাহিনীর জন্য একটি নতুন স্বয়ংক্রিয় অস্ত্র ডিজাইন করার উদ্ভাবনে তার স্ব-অর্জিত প্রতিভা ব্যবহার করতে অনুপ্রাণিত করে।
বাড়ি ফেরার পথে, কালাশনিকভ কাজাখস্তানের মাতাই স্টেশনে যান, যেখানে তিনি আগে একজন প্রকৌশলী হিসেবে কাজ করেছিলেন। কিন্তু তার ব্যক্তিগত অস্ত্রের নকশা তৈরি করতে, ডিপোর ওয়ার্কশপ ব্যবহার করার জন্য তাকে বরখাস্ত করা হয়েছিল। তিনি তার প্রাক্তন উচ্চপদস্থ ক্রোটভের কাছে আবেদন করেন যাতে তাকে তার সর্বশেষ আবিষ্কারটি তাকে ফিরিয়ে দেওয়া হয়, কিন্তু ক্রোটভ তা প্রত্যাখ্যান করেন। কালাশনিকভ যখন বাসরভ নামক একজন অবসরপ্রাপ্ত উচ্চ-পদস্থ অফিসারের কাছে তার নকশা প্রস্তাব করেন, তখন তিনি এটির উন্নয়নের অনুমোদন পান, এবং সহকর্মীদের সহায়তায় তিনি সফলভাবে তার নতুন সাবমেশিনগান একত্রিত করেন। এটি বাসরভের কাছে আনার চেষ্টা করার সময়, তাকে ভুলবশত গ্রেফতার করা হয়, কিন্তু একজন অর্ডন্যান্স অফিসার বন্দুকটির উদ্ভাবনী নকশাটি দেখেন এবং এটিকে মূল্যায়নের জন্য পাঠিয়ে দেন। ফলস্বরূপ, কালাশনিকভকে মুক্তি দেওয়া হয় এবং সেন্ট্রাল এশিয়ার জেলা কমান্ডার জেনারেল পাভেল কুরবাটকিনের কাছে তার বন্দুক উপস্থাপন করতে উৎসাহিত করা হয়, যিনি তাকে একটি জাতীয় অস্ত্রের নকশা প্রতিযোগিতার জন্য অনুমোদন দেন।
কালাশনিকভকে সচুরভে অস্ত্র পরীক্ষার সুবিধাসহ গোলুটভিনে পাঠানো হয়, যেখানে তিনি অ্যালেক্সি সুদায়েভ এবং সের্গেই কোরোভিনের মতো মর্যাদাপূর্ণ অস্ত্র ডিজাইনারদের বিরুদ্ধে প্রতিদ্বন্দ্বিতা করবেন। সেখানে তিনি একাতেরিনা মইসিভা, একজন মহিলা ডিজাইন সহকারী এবং তার ভবিষ্যত স্ত্রীর সাথেও দেখা তার দেখা হয়। যদিও তার অস্ত্র শেষ পর্যন্ত সুদায়েভের বন্দুকের কাছে হেরে যায়, তাকে নতুন ডিজাইনে কাজ করার অনুমতি দেওয়া হয় এবং তার বন্ধুরাও তাকে তার কাজ চালিয়ে যেতে উৎসাহিত করে। যুদ্ধ শেষ হওয়ার সময়, কালাশনিকভের কাছে একটি নতুন স্বয়ংক্রিয় রাইফেল থাকে এবং এটিকে উন্নত করার জন্য কোভরভ অস্ত্র কারখানায় পাঠানো হয়। এটি কাজ করে কিনা তা দেখার জন্য অধৈর্য হয়ে, এবং ফায়ারিং রেঞ্জে একটি পরীক্ষার জন্য অপেক্ষা না করে, সে তার নিজের ল্যাবে সফল ট্রায়াল পরিচালনা করেন, যার ভিত্তিতে তাকে অনুমোদন ছাড়াই খোলা জায়গায় তার বন্দুক পরীক্ষা করার জন্য গ্রেপ্তার করা হয় এবং জেনারেল ভ্যাসিলি দেগতিয়ারভের কাছে আনা হয়। একজন উল্লেখযোগ্য অস্ত্র ডিজাইনার যাকে কালাশনিকভ তার সবচেয়ে কঠিন প্রতিদ্বন্দ্বী বিবেচনা করে। যাইহোক, দেগতিয়ারভ, কালাশনিকভের প্রতিভা এবং তার নকশার শ্রেষ্ঠত্বের প্রতি তার আন্তরিক শ্রদ্ধা প্রকাশ করে, নিজেকে প্রতিযোগিতা থেকে সরিয়ে নেয় এবং চরম পরিস্থিতিতে (জল এবং বালিতে নিমজ্জিত হওয়ার পরে) রাইফেলটি পরীক্ষা করা হয় এবং এতে নতুন রাইফেলটি পাস করে। ১৯৪৯ সালে, প্রথম বড় ক্ষেত্রে পরীক্ষার পর, নতুন অস্ত্রটি ব্যাপকভাবে উৎপাদনের জন্য অনুমোদিত হয়। কালাশনিকভকে মেডেলে সজ্জিত করা হয় এবং তার অনুপস্থিতির জন্য একটি বর্ধিত ছুটি দেওয়া হয়, যা সে তার স্ত্রী এবং সন্তানদের সাথে তার বাড়ির খামারে তার মাকে দেখতে ব্যয় করে।
উৎপাদন
প্রধান অভিনেতা ইউরি বোরিসভ জোর দিয়েছিলেন যে তিনি ব্যক্তিগত উদ্যগে মিখাইল কালাশনিকভের জীবনী অধ্যয়ন করেছিলেন। তার জটিলতা ও সমস্যাগুলিকে তিনি চরিত্রে অভিনয়ের মাধ্যমে পুরোপুরিভাবে ফুঁটিয়ে তুলতে চেয়েছিলেন। বরিসভের মতে, তিনি ব্যক্তিগতভাবে কালাশনিকভকে দেখেছিলেন এবং যখন তিনি তার পাশ দিয়ে গেলেন, "কিছু একটা সরাসরি তার কাছ থেকে উড়ে এসে আমার কাছে এলো! এবং তারপর আমি এটির সাথে ওই যায়গাটি ভালোভাবে পরিদর্শন করলাম।"
মুক্তি
১৫ ফেব্রুয়ারী, ২০২০-এ, ইজেভস্ক শহরে চলচ্চিত্রটির একটি বিশেষ প্রদর্শনীর আয়োজন করা হয়েছিল। চলচ্চিত্রটি রাশিয়ান ফেডারেশনে ২০ ফেব্রুয়ারি, ২০২০-এ মেগোগো ডিস্ট্রিবিউশন এর মাধ্যমে প্রেক্ষাগৃহে মুক্তি পায়।
কোরীয় ভাষার রোমানীকরণ (উত্তর কোরিয়া)
নির্দেশনা
ব্যক্তিনাম লেখার ক্ষেত্রে পদবি প্রথমে লেখা হয়, এরপরে একটি স্পেস দিয়ে প্রদত্তনাম লেখা হয় যার প্রথম বর্ণ বড় হাতের হরফে লেখা হয়। এছাড়া চীনা বর্ণ থেকে উদ্ভুত নামের ক্ষেত্রে প্রতিটি অংশ আলাদা করে লেখা হয়। প্রদত্ত নামের প্রারম্ভিক বর্ণ অল্পপ্রাণ বর্ণ দ্বারা লেখা হয়, উচ্চারণে এটি তারিত হলেও।
স্থাননাম ও প্রশাসনিক প্রত্যয়ের মাঝে হাইফেন ব্যবহৃত হয়:
তবে, ভৌগোলিক অবস্থান ও কৃত্রিম অবকাঠামোর ক্ষেত্রে হাইফেন ব্যবহৃত হয় না:
উপরিউক্ত প্রত্যয়ের ক্ষেত্রে ধ্বনিতাত্ত্বিক পরিবর্তন প্রতিলিপি করা হয় না:
আব্দুল ওয়াদুদ
মো: আব্দুল ওয়াদুদ (জন্ম: ২১ অক্টোবর ১৯৬২) বাংলাদেশের রাজশাহী-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
মো: আব্দুল ওয়াদুদের পৈতৃক বাড়ি রাজশাহী জেলার পুঠিয়া উপজেলার বিড়ালদহ গ্রামে। তিনি রাজশাহী বিশ্ববিদ্যালয় থেকে পদার্থবিদ্যায় স্নাতকোত্তর ডিগ্রি অর্জন করেছেন।
কর্মজীবন
পেশায় ব্যবসায়ী মো: আব্দুল ওয়াদুদ রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন।
বাংলাদেশ ইনস্টিটিউট অব মেরিন টেকনোলজি
বাংলাদেশ ইনস্টিটিউট অব মেরিন টেকনোলজি (বিআইএমটি) হল একটি সরকারি ইঞ্জিনিয়ারিং ইনস্টিটিউট, যেখানে মেরিন এবং শিপ বিল্ডিং প্রযুক্তিতে চার বছর মেয়াদি ডিপ্লোমা  ইন ইঞ্জিনিয়ারিং বিষয়ে শিক্ষাদান করা হয়। বিআইএমটিতে ইঞ্জিনিয়ারিং বিভাগে অধ্যয়নের জন্য চারটি পৃথক কোর্সও রয়েছে। প্রতিষ্ঠিানটি প্রবাসী কল্যাণ ও বৈদেশিক কর্মসংস্থান মন্ত্রণালয়ের জনশক্তি কর্মসংস্থান ও প্রশিক্ষণ ব্যুরো দ্বারা পরিচালিত ও নিয়ন্ত্রিত হয়।
ইতিহাস
১৯৫৮ সালে বাংলাদেশ ইনস্টিটিউট অব মেরিন টেকনোলজি প্রতিষ্ঠিত হয়েছিল। ১৯৬০ সাল থেকে এটি মেরিন ডিজেল ট্রেনিং সেন্টার (এমডিটিসি) নামে পরিচিত ছিল। ১৯৭৯ সালের ১০ ডিসেম্বর এর নাম পরিবর্তন করে বাংলাদেশ ইনস্টিটিউট অব মেরিন টেকনোলজি করা হয়।
ক্যাম্পাস
বিআইএমটি নারায়ণগঞ্জ জেলার বন্দর উপজেলায় শীতলক্ষ্যা নদীর পূর্ব তীরে অবস্থিত। এর ক্যাম্পাসের মোট আয়তন ৯ একর। নারায়ণগঞ্জ শহর থেকে নদীতে নৌকা করে খুব সহজেই ক্যাম্পাসে যাওয়া যায়। ট্রিবিণী খালটি ক্যাম্পাসের দক্ষিণ সীমানা চিহ্নিত করেছে।
শিক্ষা কার্যক্রম
বিআইএমটিতে চার বছর মেয়াদি ডিপ্লোমা ইন মেরিন ইঞ্জিনিয়ারিং এবং ডিপ্লোমা ইন শিপবিল্ডিং ইঞ্জিনিয়ারিং বিষয়ে শিক্ষাদান করা হয়। এছাড়াও একই বিষয়ে দুই বছর মেয়াদি ট্রেড কোর্স, শর্ট কোর্স এবং বহিরাগন কোর্স করা হয়। ডিপ্লোমা কোর্সে ভর্তির জন্য মাধ্যমিক বা সমমান পাস হতে হয় এবং ট্রেড কোর্সে ভর্তির জন্য উচ্চ মাধ্যমিক বা সমমান পাস হতে হয়।
বিশ্ব ইসলামী সভা
জেরুজালেমের গ্র্যান্ড মুফতি মোহাম্মদ আমিন আল-হুসেনির এবং ভারতীয় খেলাফত কমিটির নেতা মাওলানা শওকত আলীর নির্দেশে ১৯৩১ সালের ডিসেম্বর মাসে জেরুজালেমে ওয়ার্ল্ড ইসলামিক কংগ্রেস আহ্বান করা হয়েছিল। সম্ভবত কংগ্রেসকে জেরুজালেমের আল-আকসা মসজিদে একটি বিশ্ববিদ্যালয় প্রতিষ্ঠার প্রস্তাবকে ইসলামী স্কলারশিপের কেন্দ্র হিসাবে বিবেচনা করার আহ্বান জানানো হয়েছিল।এমন ধারণা যা কায়রোর মর্যাদাপূর্ণ আল-আজহার বিশ্ববিদ্যালয়ের নেতারা বিরোধিতা করেছিলেন এবং যা কখনও সফল হয় নি।
২২ টি মুসলিম দেশ থেকে ১৩০ জন প্রতিনিধি উপস্থিত হয়ে কংগ্রেস ফিলিস্তিনের ইহুদি সম্প্রদায়ের সাথে বাণিজ্য এড়াতে মুসলিম রাষ্ট্রগুলিকে আহ্বান জানিয়েছে ।
কংগ্রেস সিদ্ধান্ত নিয়েছিল যে " জায়োনিজম ইপসো হ'ল আগ্রাসন যা মুসলমানদের পক্ষে মঙ্গলজনক এবং এটি মুসলিম বা ভূমি ও মুসলেম পবিত্র স্থানগুলির নিয়ন্ত্রণ থেকে মোসলেমকে প্রত্যক্ষ বা অপ্রত্যক্ষভাবে ক্ষমতাচ্যুত করে দিচ্ছে"। কংগ্রেসের দুই বা তিন বছরের ব্যবধানে বৈঠক করা উচিত এবং হুসেনির সভাপতিত্বে একটি কার্যনির্বাহী কমিটি দ্বারা এই প্রস্তাবগুলি কার্যকর করা উচিত বলেও সিদ্ধান্ত নেওয়া হয়েছিল।
মস্কোভিয়াম
থাম্ব|280x280পিক্সেল|[[মস্কো র বিখ্যাত রেড স্কয়ারের একটি দৃশ্য। শহরের আশেপাশের অঞ্চলটি আবিষ্কারকারীদের দ্বারা "পারমাণবিক গবেষণার জন্য যৌথ ইনস্টিটিউটের আবাসস্থল প্রাচীন রাশিয়ান ভূমি" হিসাবে সম্মানিত হয়েছিল এবং মস্কোভিয়াম নাম হিসাবে পরিণত হয়েছিল।]] মস্কোভিয়াম (ইংরেজি: Moscovium) পর্যায় সারণীর ১১৫তম মৌলিক পদার্থ। মস্কোভিয়াম এর আণবিক সংকেত Mc। এই নাম নিরধারনের আগে একে ইউনুনপেন্টিয়াম (ইংরেজি: ununpentium) (সংকেত Uup) বলা হত।
ভারতীয় পররাষ্ট্র সেবা
ভারতীয় পররাষ্ট্র সেবা বা ইন্ডিয়ান ফরেন সার্ভিস (আইএফএস) হ'ল ভারত সরকারের নির্বাহী শাখার কেন্দ্রীয় নাগরিক সেবার গ্রুপ এ এবং গ্রুপ বি এর অধীনে প্রশাসনিক কূটনীতিক  নাগরিক সেবা। এটি একটি কেন্দ্রীয় নাগরিক সেবা, কারণ বৈদেশিক নীতি হ'ল  কেন্দ্রীয় সরকারের বিষয়বস্তু এবং বিশেষ ক্ষমতা। রাষ্ট্রদূত, হাই কমিশনার, কনসাল জেনারেল, জাতিসংঘে ভারতের স্থায়ী প্রতিনিধি এবং পররাষ্ট্রসচিব হলেন এই পরিষেবার সদস্যদের দ্বারা পরিচালিত কয়েকটি অফিস। সেবার প্রশাসনিক প্রধান হলেন পররাষ্ট্রসচিব এবং সেবার রাজনৈতিক প্রধান হলেন বিদেশমন্ত্রী।
এই পরিষেবাটি কূটনীতি পরিচালনা এবং ভারতের বৈদেশিক সম্পর্ক পরিচালনার জন্য ন্যস্ত করা হয়েছে। এটি সারা বিশ্বের ১৬২ টিরও বেশি ভারতীয় কূটনৈতিক মিশন এবং আন্তর্জাতিক সংস্থাগুলিতে কর্মরত কূটনীতিকদের সংস্থা। এছাড়াও, তারা দিল্লির পররাষ্ট্র মন্ত্রণালয়ের সদর দফতরে এবং প্রধানমন্ত্রীর কার্যালয়ে দায়িত্ব পালন করে। তারা সারাদেশে আঞ্চলিক পাসপোর্ট অফিসগুলিরও প্রধান এবং রাষ্ট্রপতির সচিবালয় এবং ডেপুটেশন সম্পর্কিত বেশ কয়েকটি মন্ত্রীর পদে অধিষ্ঠিত। ভারতের পররাষ্ট্র সচিব হলেন ভারতীয় বিদেশ সেবার প্রশাসনিক প্রধান।
আইএফএস ভারত সরকার ১৯৪৬ সালের অক্টোবরে একটি মন্ত্রিসভা নোটের মাধ্যমে তৈরি করে, তবে "বিদেশী ইউরোপীয় শক্তি" এর সাথে ব্যবসা পরিচালনার জন্য যখন পররাষ্ট্র বিভাগ তৈরি করা হয়, তখন এর শিকড়গুলি ব্রিটিশ রাজের অধীনে ফিরে যায়। ভারতীয় মন্ত্রিসভা আইএফএস তৈরির দিনটির স্মরণে ২০১১ সাল থেকে প্রতি বছর ৯ অক্টোবর আইএফএস দিবস পালিত হয়।
ইউনিয়ন পাবলিক সার্ভিস কমিশনের সুপারিশে ভারত সরকার এখন আইএফএস-এর কর্মকর্তাদের নিয়োগ করে। ১৯৪৮ এর পূর্ববর্তী সময়ে, কাউকে কাউকে তৎকালীন প্রধানমন্ত্রী সরাসরি নিয়োগ করেছিলেন এবং এর মধ্যে ভারতের প্রাক্তন স্থানীয় শাসকগণ অন্তর্ভুক্ত ছিলেন যাদের মধ্যে কেবল মোহাম্মদ ইউনূসের মতো পরিচিত ব্যক্তি বাদে অন্যরা তাদের প্রদেশগুলিকে ভারতের অংশভূত করেছিলেন। আইএফএস-এ নতুন নিয়োগপ্রাপ্তদের মুসৌরীতে অবস্থিত লাল বাহাদুর শাস্ত্রী জাতীয় প্রশাসন একাডেমী সংক্ষিপ্ত ভিত্তি কোর্সের পরে বৈদেশিক পরিষেবা ইনস্টিটিউট-এ (এফএসআই) প্রশিক্ষণ দেওয়া হয়।